एक दिलचस्प बात यह भी है कि कोलकाता के खिलाफ रोहित शर्मा का अच्छा रिकॉर्ड रहा है. उन्होंने पिछली 22 पारियों में 721 रन बनाए. इस दौरान रोहित ने 1 शतक और 4 अर्धशतक जड़े हैं. केकेआर के खिलाफ उनका सर्वश्रेष्ठ स्कोर नाबाद 109 रन रहा है. उन्होंने इस टीम के खिलाफ 136.55 की स्ट्राइक रेट से रन बनाए हैं. रोहित ने ईडन में 11 पारियां खेली हैं, जिनमें 418 रन बनाए हैं. इस दौरान 1 शतक और 3 अर्धशतक जड़े हैं. हालांकि वो सुनील नरेन के खिलाफ हमेशा बेबस नजर आए हैं. रोहित ने नरेन की 94 गेंदों पर सिर्फ 93 रन बनाए हैं और इस दौरान 7 बार आउट हो चुके हैं.